**Ministru kabineta rīkojuma projekta**

**„Grozījumi Ministru kabineta 2003.gada 15.jūlija rīkojumā Nr.442**

**"Par Latvijas Nacionālās bibliotēkas projekta īstenošanas uzraudzības padomes sastāvu"” anotācija**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Latvijas Nacionālās bibliotēkas projekta īstenošanas likuma 3. panta otrajā daļā ir noteikts, ka Latvijas Nacionālās bibliotēkas (turpmāk – LNB) projekta īstenošanu uzrauga Ministru kabineta izveidota Uzraudzības padome sešu cilvēku sastāvā. Uzraudzības padomi vada finanšu ministrs. Uzraudzības padomē ir iekļauts Saeimas Budžeta un finanšu (nodokļu) komisijas priekšsēdētājs, Saeimas Izglītības, kultūras un zinātnes komisijas priekšsēdētājs, Latvijas Nacionālās kultūras padomes priekšsēdētājs, Rīgas Domes pārstāvis un LNB atbalsta biedrības pārstāvis.  Sakarā ar attiecīgu augstākminēto amatpersonu pilnvaru izbeigšanos un jaunu amatpersonu iecelšanu (ievēlēšanu), nepieciešams apstiprināt izmaiņas LNB projekta īstenošanas uzraudzības padomes (turpmāk – LNB UP) sastāvā. |
| 2. | Pašreizējā situācija un problēmas | 2010.gada 2.novembrī Latvijas Republikas Saeima apstiprināja 10. Saeimas deputātu pilnvaras;   * 2010.gada 8.novembrī par Saeimas Budžeta un finanšu (nodokļu) komisijas priekšsēdētāju ievēlēts J. Reirs. Iepriekšējā komisijas priekšsēdētāja G.Bērziņa pilnvaras ir izbeigušās; * 2010.gada 4. novembrī par Saeimas Izglītības, kultūras un zinātnes komisijas priekšsēdētāju ievēlēta I.Druviete. Iepriekšējā komisijas priekšsēdētāja J.Strazdiņa pilnvaras ir izbeigušās.   2010.gada 3.novembrī Latvijas Republikas 10.Saeima apstiprināja Ministru prezidenta Valda Dombrovska sastādīto Ministru kabinetu, kura sastāvā finanšu ministrs ir A. Vilks. Iepriekšējā finanšu ministra E. Repšes pilnvaras ir izbeigušās.  Sakarā ar to, ka LNB atbalsta biedrības valdes priekšsēdētāja U.Būde ir atsaukusi savu darbību LNB projekta īstenošanas uzraudzības padomē, 2010.gada 9. septembrī LNB atbalsta biedrības valde deleģējusi pārstāvēt M.Zemīti LNB projekta īstenošanas uzraudzības padomē.  2010.gada 15 decembrī ar kultūras ministres rīkojumu ir apstiprināts jauns Latvijas Nacionālās kultūras padomes sastāvs. Iepriekšējās padomes priekšsēdētājas S.Ēlertes pilnvaras ir izbeigušās. Jaunā Latvijas Nacionālās kultūras padome padomes priekšsēdētāju vēl nav ievēlējusi. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Rīkojuma projekts ir sagatavots, lai saskaņā ar LNB projekta īstenošanas likumu apstiprinātu LNB UP sastāvu un tā varētu pildīt normatīvajos aktos noteiktās funkcijas. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Pēc Latvijas Nacionālās kultūras padomes priekšsēdētāja ievēlēšanas tiks sagatavots jauns Ministru kabineta rīkojuma projekts par šīs amatpersonas apstiprināšanu LNB UP sastāvā. |
| Anotācijas II, III, IV, V, VI un VII sadaļa – nav attiecināms. | | |

Kultūras ministre S.Ēlerte

Vīza: Valsts sekretāra p.i. U.Lielpēters

I.Builis

67330282; indrikis.builis@km.gov.lv